ພາກວິຊາສັງຄົມສົງເຄາະ ແລະ ການພັດທະນາ ທຳອິດເປັນຫຼັກສູດໜຶ່ງຊື່ວ່າ: ສັງຄົມວິທະຍາ ແລະ ການພັດທະນາສັງຄົມ ຂຶ້ນກັບພາກວິຊາ ວິທະຍາສາດການເມືອງ ຄະນະວິທະຍາສາດສັງຄົມ ມະຫາວິທະຍາໄລແຫ່ງຊາດ ຊຶ່ງໄດ້ຮັບຮອງໃນວັນທີ 11/01/2006 ຕາມຂໍ້ຕົກລົງເລກທີ 63/ສສ.ອສ/06 ຂອງທ່ານຜູ້ວ່າການລັດຖະມົນຕີກະຊວງສຶກສາທິການ.
ໃນວັນທີ 10 ພຶດສະພາ 2010 ຫຼັກສູດສັງຄົມວິທະຍາ ແລະ ການພັດທະນາສັງຄົມ ໄດ້ຖືກຮັບຮອງມາເປັນພາກວິຊາສັງຄົມສົງເຄາະ ແລະ ການພັດທະນາ ຕາມຂໍ້ຕົກລົງຂອງທ່ານອະທິການບໍດີມະຫາວິທະຍາໄລແຫ່ງຊາດ ສະບັບເລກທີ 1360/ມຊ.ຈຕ.
ປັດຈຸບັນພາກວິຊາໄດ້ເປີດຫຼັກສູດໃໝ່ລະດັບປະລິນຍາຕີ 2 ຫຼັກສູດ (ລະບົບ 4 ປີ ) ຄື:
1) ຫຼັກສູດ ສັງຄົມສົງເຄາະ;
2) ຫຼັກສູດ ພັດທະນາຊຸມຊົນ-ຊົນນະບົດ
ທັງສອງຫຼັກສູດນີ້ໄດ້ເລີ່ມຮັບນັກສຶກສາ ໃນສົກສຶກສາ 2011-2012
ນອກຈາກນີ້ທັງສອງຫຼັກສູດຂ້າງເທິງແລ້ວ ພາກວິຊາ ຍັງໄດ້ບໍລິການຫຼັກສູດຝຶກອົບຮົມໄລຍະສັ້ນວຽກງານສັງຄົມສົງເຄາະກ່ຽວກັບເດັກ ແລະ ຄອບຄົວ; ຄວາມຮຸນແຮງບົນພື້ນຖານເພດພາວະ.
ປັດຊະຍາ:
ການພັດທະນາຊົນນະບົດແມ່ນບັນຫາພື້ນຖານຂອງຊາດທີ່ຈະຕ້ອງໄດ້ຮັບການແກ້ໄຂຢ່າງຮີບດ່ວນ, ການພັດທະນາ ແມ່ນກຸນແຈອັນສຳຄັນຢ່າງໜຶ່ງທີ່ຈະນຳໄປສູ່ການແກ້ໄຂຄວາມ ທຸກຍາກ. ລັດແມ່ນກົນໄກຫຼັກຂອງການພັດທະນາໃນຖານະທີ່ເປັນອົງກອນທີ່ມີອຳນາດທາງສັງຄົມ. ແນວໃດກໍ່ຕາມການມີສ່ວນຮ່ວມຂອງປະຊາຊົນ ແລະ ສັງຄົມແມ່ນກົນໄກໜຶ່ງທີ່ສຳຄັນໃນການຂັບເຄື່ອນຂະບວນການພັດທະນາເສດຖະກິດ-ສັງຄົມ ແລະ ການແກ້ໄຂຄວາມທຸກຍາກ.ການສ້າງຫຼັກສູດ ສັງຄົມສົງເຄາະ ແລະ ຫຼັກສູດພັດທະນາຊຸມຊົນ-ຊົນນະບົດ ແມ່ນມີຄວາມສຳຄັນ
ຄວາມສາມາດຂອງນັກສຶກສາພາຍຫຼັງຮຽນຈົບຫຼັກສູດ:
- ຫຼັກສູດ ສັງຄົມສົງເຄາະ
1. ສາມາດເຂົ້າໃຈແນວຄວາມຄິດ, ທິດສະດີ ແລະ ຫຼັກການສັງຄົມສົງເຄາະ, ສະຫວັດດີການ ແລະ ບໍລິການສັງຄົມໄດ້ເປັນຢ່າງດີ;
2. ສາມາດນຳໃຊ້ຄວາມຮູ້ແລະທັກສະວິຊາຊີບດ້ານສັງຄົມສົງເຄາະເຂົ້າໃນການປະຕິບັດໄດ້ເປັນຢ່າງດີ;
3. ສາມາດປະກອບເປັນອາຊີບເພື່ອໃຫ້ການຊ່ວຍເຫຼືອ ແລະ ບໍລິການສັງຄົມຢ່າງມີປະສິດທິພາບ.
- ຫຼັກສູດ ພັດທະນາຊຸມຊົນ ແລະ ຊົນນະບົດ
1. ສາມາດເຂົ້າໃຈ ແນວຄວາມຄິດ, ທິດສະດີ ແລະ ຫຼັກການພັດທະນາຊຸມຊົນ ແລະ ຊົນນະບົດເປັນຢ່າງດີ;
2. ສາມາດນຳໃຊ້ຄວາມຮູ້ແລະທັກສະວິຊາຊີບດ້ານການພັດທະນາຊຸມຊົນ ແລະຊົນນະບົດເຂົ້າໃນການປະຕິບັດໄດ້ຢ່າງມີປະສິດທິພາບ;
3. ສາມາດປະກອບອາຊີບດ້ານການພັດທະນາຊຸມຊົນ ແລະ ຊົນນະບົດໃນການດຳລົງຊີວິດ.
ໂອກາດໃນການມີວຽກເຮັດ:
ນັກສຶກສາທີ່ຮຽນຈົບຈາກພາກວິຊາສັງຄົມສົງເຄາະ ແລະ ການພັດ ທະນາສາມາດເຮັດວຽກໄດ້ຕາມຂະແໜງການທີ່ກ່ຽວຂ້ອງທັງພາກລັດ ແລະ ເອກະຊົນເຊັ່ນ: ກະຊວງແຮງງານແລະສະຫວັດດີການສັງຄົມ,ກະຊວງກະສິກຳ-ປ່າໄມ້, ກະຊວງແຜນການ ແລະ ການລົງທຶນ, ກະຊວງຊັບພະຍາກອນທຳມະຊາດແລະສິ່ງແວດລ້ອມ, ອົງການພັດ ທະນາຊົນນະ-ບົດ ແລະ ລຶບລ້າງຄວາມທຸກຍາກ, ອົງກອນບໍລິຫານ ແລະ ພັດທະນາຕົວເມືອງ. ນອກຈາກນີ້ ນັກສຶກສາທີ່ຮຽນຈົບຍັງສາມາດເຮັດວຽກກັບອົງການຈັດຕັ້ງສາກົນ (NGOs & INGOs), ສູນ, ມູນນິທິ, ສະມາຄົມ, ບໍລິສັດ ແລະ ໂຄງການພັດທະນາຕ່າງໆທີ່ເຮັດວຽກກ່ຽວກັບການພັດທະນາຊຸມຊົນ ແລະ ຊົນນະບົດ, ການຊ່ວຍເຫຼືອສັງຄົມ, ວຽກງານສິດທິມະນຸດ, ວຽກງານການປົກປ້ອງເດັກ ແລະ ວຽກ
ຂໍ້ມູນເພີ່ມເຕີມພົວພັນ:
ໂທ: 020 55699080, 020 77169980, 020 99179077
ໂທ/ແຟັກ: 021770876
Email: This email address is being protected from spambots. You need JavaScript enabled to view it. This email address is being protected from spambots. You need JavaScript enabled to view it.